П Р О Т О К О Л

№ 28

Днес, 07.10.2015 г., в 16:00 часа се проведе заседание на Общинската избирателна комисия - Дряново при следния дневен ред:

1. Вземане на решение относно жалба за ползване на сграда паметник на културата – общинска собственост за целите на предизборна агитация.

Докладва: Секретар на ОИК.

Жалбоподателят Стефан Янков Енчев, представител на ПП „Партия на зелените“ твърди, че „Ромуновата къща“ – паметник на културата с местно значение, общинска собственост, се използва като предизборен щаб на МК „Заедно за Дряново/Реформаторски блок и българска нова демокрация/ и е облепена с плакати на тази политическа формация.

Във връзка със жалбата ОИК изиска от общинска администрация Дряново информация за наличието на наемни договори по ползване на сградата. С писмо изх№35.02 – 06.10.2015 г. общинска администрация отговори, че „….“Ромунова къща“, находяща се в град Дряново ул. „Стефан Стамболов“ 7, е частна общинска собственост. Същата е обявена за паметник на културата с „местно значение“ в ДВ брой 92/23.11.1971 г. За нейното ползване има сключени 2 договора за наем със „Сдружение туристическо дружество „Бачо Киро“ град Дряново и политическа партия „Съюз на демократичните сили“ град Дряново….“ . Тъй като този отговор не удостоверява актуалността на сключените договори, ОИК изиска допълнителна конкретизация по договорите. С писмо изх.№35.02 – 14/07.10.2015 г. общинска администрация уведомява ОИК за актуалността на сключените договори. От представената документация в ОИК, а и от самото наименование на коалицията е видно, че МК „Заедно за Дряново/Реформаторски блок и българска нова демокрация/ е сдружение на 2 политически сили, едната от които „Реформаторски блок“ включва в себе си „Съюз на демократичните сили“, което само по себе си оправдава разлепването на агитационни материали. По отношение на претенциите за нарушение на закона за опазване на паметниците на културата – ОИК не е компетентен да се произнася.

Предвид горното, ОИК взе следното:

**РЕШЕНИЕ:**

1. Оставя без уважение жалбата на Стефан Янков Енчев, представител на ПП „Партия на зелените“ като неоснователна.

Заседанието приключи в 16:30 часа.

**ПРЕДСЕДАТЕЛ:** Ирина Стайкова ……………………………………………..

**СЕКРЕТАР:** Цанко Цанев ………………………………………………

**ЗАМЕСТНИК - ПРЕДСЕДАТЕЛ**: Мирослава Пенчева ………………………………………………

**ЧЛЕНОВЕ:**

Николинка Колчева …………………………………….………..

Костадин Христов …………………………………….………..

Недка Витанова ………………………..……….….…………

Вяра Стоянова ……………………………………………….

Ценка Костова …………………….……………...………..

Нели Иванова ……………………………….……………..

Михаил Колев ……………………………..………………..

Десислава Заевска - Георгиева ………………………………………..…….